Source: http://hir3.hu/temak/gazdasag/adoslista-1323.htm
Timestamp: 2019-09-16 05:14:10+00:00

Document:
gazdasag - adoslista-1323 - hir3.hu
Többnyire napos idő, 17-24 fok várható
Nyugaton, északnyugaton többnyire erősen felhős lesz az ég, másutt a változó felhőzet mellett több-kevesebb napsütésre is számíthatunk. Eleinte nyugaton, északnyugaton még többfelé, majd ott is egyre kevesebb helyen alakul ki eső, záporeső. A délkeleti, keleti szél többfelé megélénkül, napközben délen és északkeleten néhol megerősödik. A legalacsonyabb éjszakai hőmérséklet 7, 12, a legmagasabb nappali hőmérséklet szerdán 18, 24 fok között alakul.
Nem jutott tovább a Nagy, Fejes jégtáncpáros a műkorcsolya vb-n
A selejtező 13. helyén végzett, így nem jutott tovább a Nagy Zsuzsanna, Fejes Máté kettős a jégtáncosok között a moszkvai műkorcsolya-világbajnokság második napján, kedden. A viadal honlapja szerint a magyar kettős 58,70 pontot kapott a bíróktól, így több mint kilenc ponttal maradt el a még éppen továbbjutó, tizedik svájci pár eredményétől. A tíz selejtezőből továbblépett páros csatlakozik a 15 kiemelthez, akikkel pénteken mutathatják majd be a rövidprogramot. A mezőnynek tagja a Turóczi Dóra, Major Balázs duó is.
Estorili tenisztorna: Arn Gréta a második fordulóban
A nyolcadik helyen kiemelt Arn Gréta bejutott a második fordulóba kedden a 220 ezer dollár összdíjazású estorili salakpályás tenisztornán. A viadal honlapja szerint a világranglistán 48. magyar játékos 1 óra 56 perces csatában győzte le a hazai közönség előtt szereplő Maria Joao Koehlert. Nyolcaddöntőbeli ellenfele a román Simona Halep vagy a spanyol Anabel Medina Garrigues lesz. A 32 éves Arn - még német színekben - Portugáliában szerezte meg 2007-ben első tornagyőzelmét: a selejtezőből verekedte fel magát a főtáblára, majd a fináléban a fehérorosz Viktorija Azerenkát verte három szoros játszmában.
2011.04.26. 15:10
Idén is megrendezik a Művészetek Völgyét, az ország legnagyobb összművészeti fesztiválját július 22. és 31. között, a Balaton-felvidéken lévő Kapolcson és öt társközségében - mondta Márta István, a völgyprogramokat szervező Kapolcsi Kulturális és Természetvédelmi Egylet elnöke kedden, amikor jelképes kapavágással megkezdődött a kapolcsi falumalom és molnárház felújítása. A 21. Művészetek Völgye 10 napja alatt 60 helyszínen 1200 programon 3500 művész lép majd fel - hangsúlyozta Márta István. A fesztivál igazgatója a gazdag programok közül kiemelte újdonságként Szörényi Levente zeneszerző vendégszereplését, aki különböző helyszíneken "történeteket mesél" majd. Természetesen zenéről lesz szó - tette hozzá Márta István.
Szabadlábon az idős nőt megütő gyöngyöspatai asszony
Szabadlábra helyezték azt a nőt, akit vasárnap állítottak elő, amiért a romák Gyöngyöspatára történő visszatérésekor a buszról leszállva megütött egy falubelit - tájékoztatta Dániel Péter, az asszony ügyvédje kedden az MTI-t. Gergely Gabriella, a Heves Megyei Rendőr-főkapitányság sajtóügyeletese megerősítette az asszony szabadlábra helyezését. Elmondta azt is, hogy az ügyben elmeorvosi szakértőt rendeltek ki. A csillebérci táborból vasárnap érkezett vissza Gyöngyöspatára azoknak a roma asszonyoknak és gyermekeknek az első csoportja, akik pénteken hagyták el a települést.
2011.04.26. 15:00
Az NGM cáfolja a megállapodást a devizahitelesek megmentéséről
A Nemzetgazdasági Minisztérium (NGM) cáfolja, hogy megszületett volna a megállapodás a tárca és a Magyar Bankszövetség között a devizahitelesek megmentéséről - derül ki abból a rövid közleményből, amelyet a nemzetgazdasági tárca juttatott el az MTI-hez, kedden. A NGM közleménye leszögezi: " Az mfor.hu-n kedden megjelent, "Megszületett a megállapodás: így mentik meg a devizahiteleseket" című cikkben foglaltak nem állják meg a helyüket, a Nemzetgazdasági Minisztérium és a Bankszövetség között megállapodás még nem született. Az értesülések így minden alapot nélkülöznek."
2011.04.26. 14:50
Több mint ezer dolgozót vettek fel eddig a Mercedes-Benz kecskeméti gyárába
A kecskeméti Mercedes-Benz gyár dolgozóinak száma elérte az ezer főt, de továbbra is folyamatos a felvétel, 2011 végéig a tervek szerint a létszáma eléri a kétezret - közölte Frank Klein, a Mercedes-Benz Manufacturing Hungary Kft. ügyvezető igazgatója kedden a kecskeméti gyárban tartott ünnepségen. Hozzátette: 2010 végéig 700 dolgozót vettek fel, és még ebben az évben közel megháromszorozzuk a kecskeméti gyár létszámát. A kecskeméti gyár igazgatója hangsúlyozta: eddig a meghirdetett álláshelyekre tudtak megfelelő szakembereket alkalmazni. Az idén elsősorban a gyártás területére keresnek embereket, akiket elsősorban Kecskemét tágabb környezetéből toboroznak - fűzte hozzá.
2011.04.26. 14:40
Holtan találták Dunaújváros közelmúltban lemondott fideszes alpolgármesterét
Holtan találták Dunaújváros április közepén lemondott alpolgármesterét kedden késő délelőtt - közölte a rendőrség. A helyszíni szemle jelenleg is zajlik, az elsődleges megállapítás szerint idegenkezűség nem történt - mondta a Fejér Megyei Rendőr-főkapitányság szóvivője. R. Szabó Ágnes tájékoztatása szerint a rendőrség közigazgatási eljárás keretében vizsgálja a rendkívüli haláleset okait és körülményeit. Dunaújváros fideszes alpolgármestere, Tóth László április 14-én mondott le tisztségéről.
2011.04.26. 14:20
Nem változtat a héten az üzemanyagok nagykereskedelmi árán a Mol Nyrt. - értesült piaci forrásokból az MTI kedden. A múlt héten a 95-ös benzin ára új történelmi csúcsra nőtt azzal, hogy bruttó 3 forinttal emelte literenkénti nagykereskedelmi árát a Mol, s így az átlagár 384-385 forint lett. A gázolaj ára nem változott, 375 forint maradt. A gázolaj ára negyedik hete változatlan. Az autósok 30 forintos árkülönbséget is tapasztalhatnak a kutaknál.
2011.04.26. 14:00
Buzánszky és Grosics átvette a Nemzet Sportolója kitüntetést
Grosics Gyula és Buzánszky Jenő, az Aranycsapat két legendás labdarúgója kedden a Parlamentben átvette a Nemzet Sportolója kitüntetést Orbán Viktor miniszterelnöktől. A 85 éves Grosics 1947 és 1962 között 86 alkalommal védte a magyar válogatott kapuját, míg a jövő héten 86 esztendős Buzánszky védőként 1950 és 1956 között 49-szer ölthette magára a címeres mezt. Mindketten szerepeltek 1953-ban az "Évszázad mérkőzésén", amelyen az Aranycsapat 6-3-ra legyőzte Angliát a Wembley Stadionban, valamint az 1954-es, németek ellen elveszített világbajnoki döntőben is.
2011.04.26. 12:50
Életét vesztette az "emberi ágyúgolyó"
Életét vesztette egy ágyúból kilőtt kaszkadőr Nagy-Britanniában. A 23 éves férfit, az úgynevezett ágyúgolyóembert feltehetően nem fékezte le a hibás biztonsági háló, és becsapódása okozhatta halálát - legalábbis a dél-angliai Kent grófság rendőrsége csak ennyit közölt hétfő este. A kaszkadőrshow a haláleset miatt lemondta összes tervezett előadását. A társulat 1991 óta turnézik Nagy-Britanniában, főleg autós mutatványokból áll műsora.
2011.04.26. 12:40
A hosszú hétvége után alig mozdult a forint árfolyama a bankközi devizapiacon; délelőtt 9.45-kor az euróval szemben 264.93 jegyezték a hétfő esti 264,80 forint után. Kora reggel kicsit gyengébb volt a magyar fizetőeszköz: az euró 265,19 forinton állt, pénteken délután pedig 264.89 forint volt az árfolyama. Devizapiaci kereskedők szerint nincs semmi, ami a forintot mozgatná. Az amerikai jegybank szerepét betöltő Fed szerdai kamatdöntő ülése piacbefolyásoló lehet, de csak átmeneti elmozdulást okozhat. A szakértők úgy látják, hogy a forint az euróval szemben 262-267, 262-268-as sávban marad, nem várható, hogy bármilyen irányba kitörjön.
2011.04.26. 12:30
A csernobili katasztrófa 180 milliárd dolláros kárt okozott Ukrajnának
Körülbelül 180 milliárd dolláros kárt okozott Ukrajnának a csernobili atomerőmű-katasztrófa - hangsúlyozta Mikola Azarov ukrán miniszterelnök kedden, a csernobili szerencsétlenség 25. évfordulója alkalmából az ország polgáraihoz intézett üzenetében. Mint Azarov elmondta, Ukrajna az elmúlt 25 évben önállóan finanszírozta a tragédia következményeinek felszámolását, s olyan év is volt, amikor az erre elkülönített összeg elérte a költségvetés 10 százalékát. Viktor Janukovics ukrán államfő az évfordulóra kiadott közleményében hangsúlyozta, hogy a csernobili katasztrófa az egész világnak kihívást jelentett, és erre a kihívásra csak összefogva lehet megfelelő választ adni.
2011.04.26. 12:20
Fidesz: szakmailag megalapozatlan Kolláth nyilatkozata
Indokolatlan zavarkeltésnek, szakmailag pedig több szempontból is megalapozatlannak tartja a Fidesz Kolláth György alkotmányjogász nyilatkozatát, amely szerint kifelejtették az új alaptörvény szövegéből a jelenlegi alkotmány hatályon kívül helyezését január 1-jével. Kolláth a Népszabadságnak azt mondta: a szövegben mindössze az szerepel, hogy az új alaptörvény 2012. január 1-jével lép hatályba, ám az nem, hogy a jelenlegit ugyanezen aktussal egy időben hatályon kívül helyezik. Az alkotmányjogász szerint így formailag két hatályos alkotmány lenne januártól.
2011.04.26. 11:50
Igazi sztáratléta részvételét jelentették be elsőként a Gyulai István Memorial - Atlétikai Magyar Nagydíj 2011 szervezői: a kétszeres olimpiai és négyszeres világbajnok amerikai futónő, Sanya Richards-Ross is rajthoz áll a Puskás Ferenc Stadionban. Richards-Ross személyében olyan sztárt láthatnak július 30-án a budapesti nézők, aki kétszer is (2006, 2009) elnyerte a világ legjobb atlétanője címet. Gyulai Márton versenyigazgató tájékoztatása szerint a jamaicai születésű futó mellett jó néhány további világklasszis atlétával folynak előrehaladott tárgyalások.
2011.04.26. 11:30
Óriás húsvétinyúl-torta készült Csehországban
Embernagyságú húsvéti nyulat készítettek cukrászok Csehországban: 170 centi hosszú az édes nagy állat, és 75 centi széles. Súlya egyenesen emberfeletti: 167 kilót nyom. Mindezzel kreátorai - olomouci cukrászmesterek - remélik, hogy bekerülhetnek a cseh rekordok könyvébe. Aki szeretne magának hasonlót nyulat, a következő recept segítheti: végy 770 tojást, 73 kiló piskótatésztát, 22 kiló cukrot, 52 és fél kiló vajkrémet, 20 kiló lekvárt, bő 21 kiló marcipánt és szűk kilónyi kókuszreszeléket, továbbá öt cukrászt, hogy megcsinálják.
2011.04.26. 11:00
Előzetes letartóztatás helyett házi őrizetet rendelt el a Fővárosi Bíróság az adócsalással és más bűncselekményekkel gyanúsított Koltai Gábor filmproducer és társai ellen. A Fővárosi Bíróság honlapjára kedden felkerült közlemény szerint a másodfokon eljáró bíróság múlt pénteki végzésében a K. Gábor és társai ellen az adóbevételt nagy mértékben csökkentő adócsalás bűntette és más bűncselekmények miatt folyamatban lévő büntetőügyben megváltoztatta a Budai Központi Kerületi Bíróság végzését, és a gyanúsítottakkal szemben házi őrizetet rendelt el.
2011.04.26. 10:50
A győztes csapat szurkolói gyakrabban vesztik életüket autóbalesetben
Ha imádott csapatunk izgalmas mérkőzésen, hajszállal győz, hazafelé vezetve a szokásosnál is jobban figyeljünk, mert a halálos baleset veszélye 133 százalékkal növekszik. Amerikai kutatók tanulmányát a Journal of Comsumer Research közölte. Észak-Karolina Egyetemének kutatói Stacy Wood vezetésével azt vizsgálták, valóban bizonyítható-e az a benyomásuk, hogy a nagy rangadók után több az autóbaleset, mint ugyanolyan időjárási viszonyok között és napszakban, a többi napon. A munkacsoport 2001 és 2008 között csúcsklubok sokezer sportszerető ember érdeklődését megmozgató 271 sorsdöntő összecsapásának napján gyűjtötte össze a baleseti statisztikák adatait.
2011.04.26. 10:40
Almalepények mandulás meggyel
Hozzávalók 4 személyre: 2 nagy alma, 5 dkg teljes kiőrlésű liszt, 2 evőkanál barna cukor, csipet őrölt fahéj, 2 evőkanál vaj. A mandulás meggyhez: 50 dkg magozott meggybefőtt, 3 evőkanál barna cukor, fél dl rum, 5 dkg pirított mandula, csipet őrölt fahéj
2011.04.26. 09:58
Bálványozzák a tanárukat, vagy éppen rettegnek tőle
Gyakorta előfordul, hogy az otthon agyonkényeztetett gyerek megváltozik, amikor iskolába kezd járni. Mondjon bármit a szülő, készen áll az ellenvetéssel: „De hát a tanító néni másként mondta…!” Szinte bálványozza a tanítóját, s semmit nem lehet máshogy csinálni, mint ahogy azt a tanító néni mondta.
2011.04.26. 09:46
Lázár: a sarkalatos törvények döntő része ősszel kerül az Országgyűlés elé
A sarkalatos törvények döntő része ősszel kerül az Országgyűlés elé - erősítette meg Lázár János, a Fidesz frakcióvezetője kedden a Magyar Televízió Ma reggel című műsorában. Mint mondta, először a Széll Kálmán Tervhez és az Új Széchenyi Tervhez kapcsolódó jogszabálytervezetek érkeznek a parlamenthez; a sarkalatosak közül lesznek, amelyek "talán még beleférnek" a nyári ülésszakba, de döntő részük - így az önkormányzati, az Országgyűlésről, vagy az igazságszolgáltatás reformjáról szóló előterjesztések - a szeptemberi, októberi hónapokban kerülhetnek sorra.
NBA, rájátszás: kiesés szélén a San Antonio Spurs
A kiesés szélére sodródott az alapszakasz nyugati győztese, a San Antonio Spurs, mely a hétfői negyedik meccset elveszítette a Memphis Grizzlies otthonában, így 3-1-es hátrányba került az észak-amerikai profi kosárlabda-bajnokság (NBA) rájátszásának első fordulójában. Eredmények, főcsoport-negyeddöntők: Nyugat: Memphis Grizzlies-San Antonio Spurs 104-86. Az egyik fél negyedik sikeréig tartó párharc állása: 3-1 a Memphis javára. Dallas Mavericks-Portland Trail Blazers 93-82. Az egyik fél negyedik sikeréig tartó párharc állása: 3-2 a Dallas javára. Denver Nuggets-Oklahoma City Thunder 104-101. A párharc állása: 3-1 az Oklahoma City javára.
Budapest Essential Looks 2011 Tavasz
Magyarországon első ízben kerül megrendezésre a Nemzetközi Divatnapok mintájára életre hívott magas nívójú, a nagyközönség számára is elérhető trend esemény, a Budapest Essential Looks, melyen a hazai divatszakma legmeghatározóbb designerei vesznek részt. Az esemény fővédnöke a nemzetközi ismertséget és elismerést kivívott Anda Emília.
2011.04.26. 09:29
Blue Concerto - Wakabayashi Fumio grafikus kiállítása
A galéria bevételét a Fukushima katasztrófa áldozatainak megsegítésére ajánlja fel.
2011.04.26. 09:24
Öten vesztették életüket közúti balesetben a húsvéti ünnepek alatt
Mintegy kétszáz közúti baleset történt az elmúlt négy napban az országban, öt halálos kimenetelű volt - közölte a rendőrség. Péntektől hétfőig száznyolcvan közúti közlekedési baleset történt, öt karambol öt halálos áldozatot követelt, ötvenkettő súlyos, százhuszonhárom könnyű sérüléssel végződött - olvasható az Országos Rendőr-főkapitányság közleményében, a police.hu oldalon. A közúti ellenőrzések során 462 esetben színeződött el a szonda. A rendőrség összesen 1694 esetben kezdeményezett feljelentést kiemelt közlekedési szabálysértés miatt. Az ORFK tájékoztatott arról is, hogy az elmúlt napokban 540 körözött embert fogtak el, illetve 1098-at állítottak elő bűncselekmény elkövetésének gyanújával.
2011.04.26. 09:10
A Budapesti Értéktőzsde részvényindexe, a BUX 32,53 pontos csökkenéssel, 23.931,93 ponton nyitott kedden. A legutóbbi, hétfői záró értékéhez képest 0,14 százalékkal gyengült.
Hihetetlen! VV Anikó mégsem Évát választja?
A Való Világ nevű műsor Fekete Démona nehéz helyzetbe került. Társai őt választották ki, hogy a játék utolsó párbajának biztos résztvevője legyen. Most azon töri a fejét, hogy ki legyen az ellenfele....
2011.04.26. 09:01
Premier League: győzött a Manchester City
Egy góllal legyőzte a Manchester City csapata a Blackburn Rovers együttesét az angol labdarúgó-bajnokság 34. fordulójának hétfői zárómérkőzésén. Eredmény: Blackburn Rovers-Manchester City 0-1 (0-0). Gól: Edin Dzeko (75.).
2011.04.26. 08:10
Tarlós: az önkormányzati ciklus sikere a Nemzeti Fejlesztési Ügynökségen múlik
A főpolgármester szerint az önkormányzati cilus sikeressége szempontjából a legfontosabb kérdés az, hogy a Nemzeti Fejlesztési Ügynökség (NFÜ) mennyi pénzt hajlandó adni a budapesti fejlesztésekre. Tarlós István a Magyar Hírlapban megjelent egész oldalas interjújában arról is beszélt: ha az NFÜ nem fogja intenzíven és mihamarabb támogatni a metróépítést, a járműcsere-programot és a többi fejlesztést, akkor az új városvezetésre szakad az elődeik "összes bűne", és a várost borzasztó károk érhetik. Arra a kérdésre, (ezzel a kijelentésével) mire gondol, Tarlós István azt mondta: Budapest csődbe mehet.
Brit trónörökösi esküvő: már lehet fogadni az első gyermekre
Még ki sem mondta a boldogító igent Vilmos brit trónörökös és menyasszonya, a londoni fogadóirodák azonban már a jövendő hercegi házaspár gyermekeire kínálnak különböző fogadási lehetőségeket. A fogadási cégek azt szinte biztosra veszik, hogy a házaspár első gyermekének születését már jövőre ünnepelhetik az alattvalók. A legnagyobb hálózat, a William Hill ennek megfelelően csekély, mindössze 5/4 nyereményesélyt írt ki hétfőn arra, hogy az első trónörökösi utód már 2012-ben a világra jön. Vilmos és polgári származású kedvese, Kate Middleton eljegyzését tavaly novemberben jelentették be, az esküvő pénteken lesz a londoni Westminster apátságban, az angol-brit monarchia ősi koronázótemplomában.
2011.04.26. 08:00
Líbia: a Kadhafi-erőket visszaverték Miszrátánál
A líbiai kormányellenes lázadók hétfőn közölték, hogy kiverték a Moammer Kadhafi líbiai vezetőhöz hű erőket a két hónapja ostromlott Miszráta városából. A felkelők csapatainak több parancsnoka kijelentette, a kormányerők visszavonultak a városból és jelenleg Miszráta elővárosaiban állomásoznak. Miszráta legnagyobb kórházának egyik orvosa elmondta, hogy a városban hétfőn kilenc ember meghalt, további negyven pedig megsebesült robbanásokban; vasárnap 27, szombaton pedig 28 halálos áldozata volt a miszrátai detonációknak, harcoknak. Öt erőteljes robbanás rázta meg hétfő este a líbiai fővárost, amely az elmúlt napokban a NATO heves légicsapásainak célpontjává vált.
2011.04.26. 07:40
IMF: a kínai gazdaság már 2016-ban leelőzi az amerikait
A Nemzetközi Valutaalap (IMF) legfrissebb előrejelzése szerint a kínai gazdaság a vártnál jóval korábban, már 2016-ban le fogja előzni az Egyesült Államokét - jelentette a The Wall Street Journal érdekeltségébe tartozó MarketWatch gazdasági portál. Az IMF nem a GDP-adatok és a jelenlegi valutaárfolyamok, hanem a vásárlóerő-paritás (PPP) alapján elvégzett számítások következtében jutott erre a következtetésre. A PPP azt méri, hogy hazai viszonylatban mennyi terméket és szolgáltatást lehet vásárolni egy valutában egy másikhoz képest, figyelembe véve a különböző országokban eltérő árakat.
2011.04.26. 07:30
Schmitt Pál: az első legfontosabb lépést megtettük
Schmitt Pál köztársasági elnök szerint Magyarország előtt még hosszú út áll, de ehhez erőt ad, hogy az első legfontosabb lépést már megtette az új alaptörvény elfogadásával. Az államfő a budapesti Művészetek Palotájában a jövőre életbe lépő alkotmány tiszteletére rendezett ünnepségen - ahol megjelent Orbán Viktor miniszterelnök, Kövér László házelnök, valamint több közjogi méltóság, kormánytag, püspök és nagykövet, illetve a közélet, a kultúra és a sport számos képviselője - felszólalva hangsúlyozta: az alaptörvény szerződés a múlt, a jelen és a jövő magyarjai között, és kifejezi azt a formát, amelyben élünk.
2011.04.26. 07:20
Kolláth György: nem helyezték hatályon kívül a jelenlegi alkotmányt
Kolláth György alkotmányjogász szerint kifelejtették az új alaptörvény szövegéből a jelenlegi alkotmány hatályon kívül helyezését január 1-jével. A Népszabadságnak nyilatkozó alkotmányjogász arra mutatott rá, hogy a szövegben mindössze az szerepel, hogy az új alaptörvény 2012. január elsejével lép hatályba, ám az nem, hogy a jelenlegit ugyanezen aktussal egy időben hatályon kívül helyezik. Kolláth György szerint így formailag két hatályos alkotmány lenne januártól. Álláspontja szerint a "botrányos szakmai bakit" mindenképpen orvosolni kell, így máris alkotmánymódosításhoz kell folyamodnia az Országgyűlésnek.
Líbia: Tankokat szereztek a lázadók
Líbia: a kép Misurata Nasser terén készült, ahol háron napos heves harcok után a lázadók visszaverték Gadaffi támadását.
2011.04.26. 00:00
Irakban az amerikai katonai jelenlét meghosszabbítása ellen tüntettek
Az amerikai katonai jelenlét gyanított meghosszabbítása ellen tüntettek több ezren hétfőn az észak-iraki Moszulban, és össze is csaptak a feltartóztatásukra kiküldött rendőrökkel. Az orvosok szerint tíz ember megsérült. Az összecsapás akkor robbant ki, amikor a biztonsági erők vízágyú bevetésével és figyelmeztető lövésekkel állták útját a város központi terére igyekvő, háromezres tömegnek. A sérültek között rendőrök is vannak. A téren április 9. óta többször is tiltakozó gyűléseket tartottak, és azt követelték, hogy ne hosszabbítsák meg a nyolc éve Irakot lerohanó amerikai katonaság távozásának a határidejét.
2011.04.25. 21:40
A romagyilkosságok nagycsécsi túlélői szerint hang alapján azonosíthatnák a támadót
Hangjuk alapján akár azonosíthatnák is támadójukat a nagycsécsi fegyveres és Molotov-koktélos támadás életben maradt sértettjei, ugyanis jól emlékeznek a fegyveresek romákat gyalázó szitkozódásaira - ezeket tanúvallomásuk jegyzőkönyvében is rögzítették -, amikor az éj leple alatt rátámadtak a romákra - mondták az érintettek az MTI tudósítójának. A 2008 nyarán kezdődött sorozattámadás ötödik és egyben az első halálos áldozatokkal járó rajtaütése volt a 2008. november 3-i nagycsécsi, amely a "félresikerült" tarnabodi "céltalan és esztelen" lövöldözést követte.
2011.04.25. 21:10
A KENÓ április 25-i nyerőszámai
A Szerencsejáték Zrt. tájékoztatása szerint az április 25-i KENÓ-játékban a következő számokat sorsolták: 1, 13, 15, 19, 26, 29, 36, 38, 39, 45, 48, 50, 54, 56, 60, 62, 65, 68, 78, 79.
2011.04.25. 20:30
Puskás-Suzuki Kupa: megvédte címét a Budapest Honvéd
A Budapest Honvéd büntetőpárbaj után legyőzte a Real Madridot a hétfői döntőben, ezzel megvédte címét a 17 éven aluli csapatok számára kiírt Puskás-Suzuki Kupa labdarúgó utánpótlástornán. A Székesfehérváron rendezett fináléban a spanyol csapat gyorsan vezetést szerzett, a Honvédnak azonban sikerült egyenlítenie, így döntetlennel vonultak pihenőre a csapatok. A második félidőben a madridiak játszottak mezőnyfölényben, még azt követően is, hogy emberhátrányba kerültek. A hajrára aztán Kassai Viktor újabb Real-futballistának mutatta fel a piros lapot, a Honvéd pedig ezt követően egyértelműen fölényben játszott, gólt azonban nem tudott szerezni.
2011.04.25. 19:20
Földi kapcsolat nélkül voltak az ötszáz napos "Mars-utazás" résztvevői
Egy álló hétig nem tudtak kapcsolatba lépni a Földdel a szimulált 500 napos Mars-utazás résztvevői a forgatókönyvben előírt "erős napfolttevékenység" miatt. A kísérlet ideje alatt a "Föld" nem küldött rádióüzeneteket, videókat, személyes leveleket és híreket az expedíciónak, amely az Orosz Tudományos Akadémia Orvosbiológiai Intézetének kertjében lévő űrhajómakettben tartózkodik tavaly június 3. óta. Kikapcsolták a távorvoslási rendszert is, és csak a vészhelyzetre szóló kapcsolatot és a videomegfigyelést nem kapcsolták ki a legénység biztonsága érdekében. Előzőleg a legénységet figyelmeztették, hogy akadozik a kapcsolat, feltehetően az erős naptevékenység miatt, majd megszakadt minden összeköttetés, és csak hétfőn délután 16 órakor állt helyre.
2011.04.25. 19:00
Oroszország kitart a nukleáris energia mellett
Oroszország kitart a nukleáris energia mellett, mert ez a legolcsóbb, és egészében ökológiailag a legtisztább energiaforrás. Az orosz atomerőművek biztonsági normái pedig a csernobili katasztrófából okulva a világon a legszigorúbbak - mondta Dmitrij Medvegyev hétfőn Moszkvában. Medvegyev kitüntetéseket adott át az 1986. április 26-án történt csernobili atomkatasztrófa következményeinek felszámolásában részt vevő úgynevezett likvidátoroknak a Kremlben, és a ceremónia során bejelentette, hogy Csernobilba utazik az évfordulós ünnepségekre. Egy korábbi bejelentés szerint Oroszország 45 millió euróval járul hozzá két év alatt a csernobili reaktort befedő, újabb szarkofág építéséhez.
2011.04.25. 18:10
Jemenben a karhatalom tüzet nyitott a tüntetőkre, sok a sebesült
Több tucatnyian megsebesültek hétfőn Jemen második legnagyobb városában, Taizzban, amikor a biztonsági erők és a hadsereg éles lőszert használt és könnygázt vetett be az Ali Abdullah Száleh elnök ellen tüntető tömeggel szemben. Több százezren vettek részt a Szanaától 200 kilométernyire délre fekvő tüntetésen, hogy kifejezzék haragjukat az elnök ellen, aki vasárnap elutasította az Öböl menti országok által kidolgozott tervet, amely Száleh távozását irányozza elő. A kormánypárt szombaton még azt közölte, hogy Száleh elfogadta a belpolitikai válság rendezésére kidolgozott tervet.
2011.04.25. 17:20
NBA: szépített a Philadelphia, "söpört" a Boston
A Philadelphia 76ers négy ponttal nyert a Miami Heat ellen, s ezzel 3-1-re szépítve kiharcolta a folytatás lehetőségét az észak-amerikai profi kosárlabda-bajnokság (NBA) rájátszásának első körében. A Boston negyedszer is legyőzte a New York Knickset, s így "söpréssel", 4-0-lal továbbjutott a következő körbe.
2011.04.25. 17:10
Műkorcsolya-vb: Vardanjan nem jutott tovább
A 16. helyen végzett a selejtezőben, így nem jutott tovább Vardanjan Tigran a hétfőn kezdődött moszkvai műkorcsolya-világbajnokságon. A férfiak mezőnyében a magyar színeket képviselő Vardanjan 91,16 pontot kapott előadására - a vb honlapja szerint. A selejtezőben 24-en szerepeltek, közülük - a 18 kiemelt mellett - 12-en mutathatják be rövidprogramjukat szerdán.
2011.04.25. 16:20
Kevesebb mint a felére csökkent több japán autógyár hazai termelése
A földrengés- és szökőár-katasztrófa miatt kevesebb mint a felére csökkent a japán Toyota, a Nissan és a Honda hazai értékesítése márciusban, a cégek hétfőn megjelent statisztikái szerint. A világ legnagyobb autógyárcsoportja, a Toyota 129.491 járművet adott át márciusban Japánban, 62,7 százalékkal kevesebbet, mint tavaly márciusban. A Nissan hazai termelése éves egybevetésben 52,4 százalékkal 47.590-re, a Hondáé 62,9 százalékkal 34.754-re csökkent. A gyártók elsősorban a március 11-i nagy földrengés miatt a beszállítóknál keletkezett károkkal, az alkatrészhiánnyal magyarázzák a helyzetet.
Az Egri Városi Bíróság hétfőn megszüntette a garázdaság szabálysértés miatt indult eljárást azokkal szemben, akiket a Véderő gyöngyöspatai táborában vett őrizetbe a rendőrség pénteken. A rendőrség jogi képviselője fellebbezett a döntés ellen, ezért az ítélet nem jogerős. A nyolc vádlott és védőik az ítéletet tudomásul vették. Másodfokon a Heves Megyei Bíróság dönt az ügyben. A rendőrség képviselője a tárgyaláson azzal érvelt, hogy a vádlottak a roma kisebbség lakhelyének közelében, demonstratív, provokatív módon a Véderő mozgalom tagjaként, egységesnek látszó egyenruhában jelentek meg. Ezzel kirívóan közösségellenes módon riadalmat és félelmet keltettek a helyiekben, amellyel megvalósították a garázdaság szabálysértését.
2011.04.25. 16:00
Ünnepi bélyegblokkot bocsátott ki a Magyar Posta
Magyarország új alaptörvényének tiszteletére ünnepi bélyegblokkot bocsátott forgalomba Schmitt Pál köztársasági elnök és Horváth Gergely Domonkos, a Magyar Posta Zrt. igazgatóságának elnöke a Sándor-palotában. Az államfő rövid beszédében a bélyeg tervezőinek és alkotóinak is megköszönte a munkájukat, mint mondta reményei szerint az sok gyűjtőnek féltett kincse lesz majd. Schmitt Pál úgy fogalmazott: ezt megelőzően jó érzéssel írta alá Magyarország "gondos, felelős, szakértő és hosszú előkészítés után" született alaptörvényét. A köztárasági elnök emlékeztetett: az alaptörvényből egyszer s mindenkorra eltűnik az 1949-es év, az az idő, amikor "még a napot is eltakarták előlünk a kommunisták".
Figo: történelmi mérkőzés lesz a Real Madrid-Barcelona
Történelminek nevezte a szerdai Real Madrid-FC Barcelona labdarúgó Bajnokok Ligája-elődöntőt és a visszavágót Luis Figo, aki mindkét csapatban játszott. "Elképesztő színvonalon szerepelnek mindketten, úgy vélem, jelenleg ez a földkerekség két legjobb gárdája" - fogalmazott a portugál Figo, aki 1995 és 2000 között a katalánoknál játszott, majd további öt évet a fővárosiaknál töltött el. "Azt gondolom, hogy ez az elődöntő bevonul a futball históriájába. Hallatlanul fontos lesz az első összecsapás, a győztes nagyon komoly előnybe kerül és szerintem tovább is jut."
2011.04.25. 15:40
Tűz ütött ki a II. kerületben, két ember kórházba került
Kisebb tűz keletkezett hétfőn Budapest II. kerületében, egy Palánta utcai társasház raktárhelyiségében; két embert füstmérgezés gyanújával kórházba kellett szállítani - közölte a fővárosi tűzoltóság sajtóügyeletese az MTI-vel. Paul Tamás elmondta: a társasház bejárata melletti raktárhelyiségben feltehetően zárlatos lett és kigyulladt egy régi típusú hűtőszekrény. A háztartási gép tetején különböző palackok voltak, amelyek a hő hatására felrobbantak. A kiérkező tűzoltók a tüzet eloltották, a lépcsőházba és egy első emeleti lakásba azonban kisebb mennyiségű füst beszivárgott. A lakásból két idős embert a mentők füstmérgezés gyanújával kórházba szállítottak - mondta el a sajtóügyeletes.
2011.04.25. 14:50
A Jobbik szerint az új alaptörvénnyel csöbörből vödörbe estünk
A Jobbikos Novák Előd szerint az új alaptörvénnyel csöbörből vödörbe esett az ország, hiszen a "rákosista" alaptörvény helyére egy újabb egypárti, párturalmi alkotmány kerül. Az országgyűlési képviselő sajtótájékoztatón ezt alátámasztva levette a falról a nemzeti együttműködés nyilatkozatát, és helyére egy képet akasztott fel. Ezen a fotón Rákosi Mátyás portréjába Orbán Viktor arcát montírozták. Novák Előd azt mondta, felmerült, hogy a nemzeti együttműködés nyilatkozatát lecserélnék a közintézményekben a nemzeti hitvallásra. Úgy vélte, ennél sokkal kifejezőbb lenne az általuk készített montázst a falra tenni a közintézményekben. Elmondása szerint ezt kezdeményezni is fogja a párt.
2011.04.25. 14:40

References: Bíróság 
 Bíróság 
 bíróság 
 Bíróság 
 Bíróság 
 Bíróság